section_heading: Povjesnica
paragraph_text: Djelatnici SJP ALFA svakodnevno prolaze iscrpljujuću obuku iz djelokruga specijalne policije u stresnim situacijama uz simuliranje stvarnih uvjeta, a psihofizičku kondiciju održavaju na visokoj razini intenzivnim treninzima u svoje radno i slobodno vrijeme. Iznadprosječna kondicija i tehnička znanja borenja te taktička postupanja, timsko jedinstvo, htijenje, mogućnost trpljenja, psihička stabilnost, disciplina i kvalitetan zdravstveni status su karakteristike koje su zajedničke, kako za sportaše tako i za pripadnike specijalne policije. Uz sve to, djelatnici u svojim specijalističkim skupinama prolaze i specijalističku obuku, te se stručno usavršavaju na raznim tečajevima, seminarima, obukama i suradnjom s ostalim specijalnim vojnim i policijskim postrojbama u Hrvatskoj i u svijetu.